
ПРОЕКТ


НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ПРЕСТОЙ И ПАРКИРАНЕ НА ПРЕВОЗНИ СРЕДСТВА УПРАВЛЯВАНИ ИЛИ ПРЕВОЗВАЩИ ЛИЦА С ТРАЙНИ УВРЕЖДАНИЯ НА ТЕРИТОРИЯТА НА ОБЩИНА БУРГАС

§1. В чл. 6, т. 6, в изречение първо след израза „се предоставя“ се добавя израза „или отказва“.
§2. В чл. 6, т. 10, б. „б“ думата „задължително“ се заменя с израза „по преценка“.
§3. В чл. 6, т. 10 се създава нова буква „г“  със следното съдържание: 
г)  Комисията се произнася в срок от 30 (тридесет) дни от подаване на заявлението 
§4. В чл. 7, т. 3 израза „90% (деветдесет процента) и“ се отменя, а изразът „над 90% (деветдесет процента)“ се заменя с израза „над 71% (седемдесет и един процента)“
§5. В чл. 7, т. 6 се създава нова буква „г“  със следното съдържание: 
г)  Комисията се произнася в срок от 30 (тридесет) дни от подаване на заявлението.
§6. В чл. 7, т. 8 след израза „се предоставя“ се добавя израза „или отказва“.
§7. В чл. 7 създава нова т. 6 със следното съдържание: 
„т.6 Лица с диабет и онкологични заболявания с над 71% (седемдесет и един процента) трайно намалена работоспособност или вид и степен на увреждане, определени от ТЕЛК и НЕЛК.“
§8. В чл. 7 създава нова т. 7 със следното съдържание: 
„т. 7 Лица с психични заболявания с над 90% (деветдесет процента) трайно намалена работоспособност или вид и степен на увреждане, определени от ТЕЛК и НЕЛК.“
§9. В чл. 7 създава нова т. 8 със следното съдържание: 
„т. 8 Лица с епилепсия с психопатологична симптоматика различна от 0 и с над 90% (деветдесет процента) трайно намалена работоспособност или вид и степен на увреждане, определени от ТЕЛК и НЕЛК.“ 
§10. В ч. 7 съществуващите т. 6, т. 7, т. 8,  т. 9 и т. 10 се преномерират.  
§11. Текстът на чл. 8 става ал.1 и се създава нова алинея 2 със следното съдържание: 
(2) Едно лице може да притежава само една карта за преференциално паркиране.
§12. Създава се нов чл. 21 със следния текст: 
„Чл.21. (1) Контролът по спазването на §1, т. 2, буква „а“ от допълнителните разпоредби се осъществява от лица, определени със заповед на кмета на общината. 
(2) Определените със заповед лица по чл. 21, ал.1 имат право да прилагат предвидените в чл. 167, ал. 2, т. 2 от ЗДвП мерки. Техническо средство за принудително задържане се поставя по начин, по който не нанася щети на МПС. 
(3) Поставеното техническо средство за принудително задържане се отстранява само от упълномощените по чл. 21, ал.1 лица. Забранено е повреждането на техническото средство за принудително задържане. 
(4) При прилагане на принудителните мерки по чл. 21, ал. 2, упълномощените лица са длъжни да поставят на предното обзорно стъкло писмено съобщение. 
(5) Разходите по прилагане и отстраняване на техническо средство за принудително задържане се определят от общинския съвет. 
(6) При приложени принудителни административни мерки МПС се освобождава след заплащане на дължимата цена за разходите по прилагането им.“



